
ประกาศองค์การบริหารส่วนตำบลฉลอง
เรื่อง  แผนพัฒนาท้องถิ่น (พ.ศ. ๒๕๖๑ – ๒๕๖๔)
เปลี่ยนแปลงครั้งที่ 3 ประจำปี 2562
******************
	    ด้วย องค์การบริหารส่วนตำบลฉลอง ได้จัดทำแผนพัฒนาท้องถิ่น (พ.ศ.๒๕๖1-๒๕๖4) เปลี่ยนแปลงครั้งที่ 3 ประจำปี 2562 ตามแนวทางระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ และที่แก้ไขเพิ่มเติมถึงฉบับที่ 3 พ.ศ. 2561 และได้เสนอคณะกรรมการพัฒนาองค์การบริหารส่วนตำบลฉลองเพื่อให้ความเห็นชอบร่างแผนพัฒนาดังกล่าวแล้ว  นั้น
	    บัดนี้  สภาองค์การบริหารส่วนตำบลฉลองได้มีมติเห็นชอบแล้ว เมื่อคราวประชุมสมัยสามัญ              สมัยที่ 1 ครั้งที่ 1/2562 เมื่อวันที่ 15 กุมภาพันธ์ 2562 รายละเอียดตามแนบท้ายประกาศนี้ จึงประกาศใช้แผนพัฒนาท้องถิ่น (พ.ศ. 2561-2564) เปลี่ยนแปลงครั้งที่ 3  ประจำปี 2562 ต่อไป
     ประกาศ   ณ  วันที่    18  เดือน  กุมภาพันธ์  พ.ศ.  2562

บทนำ
		ตามเจตนารมณ์ของรัฐธรรมนูญแห่งราชอาณาจักรไทย พ.ศ.2550 ได้บัญญัติหลักการปกครองท้องถิ่น โดยให้องค์กรปกครองส่วนท้องถิ่นมีความเป็นอิสระในการกำหนดนโยบายการปกครองการบริหารงานบุคคล  การเงินและการคลัง  ภายใต้การกำกับดูแลของหน่วยงานภาครัฐและการตรวจสอบของภาคประชาชน ประกอปรกับตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 และที่แก้ไขเพิ่มเติมถึงฉบับที่ 2 พ.ศ. 2559 กำหนดให้องค์กรปกครองส่วนท้องถิ่นจัดทำแผนพัฒนา ตามความต้องการของท้องถิ่น  ทั้งนี้ให้องค์กรปกครองส่วนท้องถิ่นได้จัดทำแผนพัฒนาสามปีเพื่อเป็นทิศทางและแนวทางการพัฒนาท้องถิ่น เพื่อให้วิสัยทัศน์และ ยุทธศาสตร์การพัฒนาบรรลุความสำเร็จตามเป้าหมาย เป็นการแปลงยุทธศาสตร์การพัฒนาไปสู่การปฏิบัติ   โดยมีหลักว่าภายใต้ยุทธศาสตร์การพัฒนาหนึ่ง ๆ จะมีแนวทางการพัฒนาได้มากกว่าหนึ่งแนวทาง  และภายใต้แนวทางการพัฒนาหนึ่งจะมีโครงการ / กิจกรรมได้มากกว่าหนึ่งโครงการ กิจกรรมที่จะต้องนำมาดำเนินการเพื่อให้บรรลุวัตถุประสงค์ และเป้าหมายที่ต้องการในแต่ละยุทธศาสตร์ 
		องค์การบริหารส่วนตำบลใช้แผนพัฒนาท้องถิ่นเป็นเครื่องมือในการจัดทำงบประมาณรายจ่ายประจำปีเพื่อให้กระบวนการจัดทำงบประมาณเป็นไปด้วยความรอบคอบและผ่านกระบวนการมีส่วนร่วมของประชาชน ตามเจตนารมณ์ของกฎหมายรัฐธรรมนูญแห่งราชอาณาจักรไทย  พ.ศ. 2550 และตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น  พ.ศ. 2542  มาตรา 16
		เนื่องจาก สถานการณ์จากประกาศกรมอุตุนิยมวิทยาเรื่องพายุโซนร้อน “ปาบึก” (PAPUK) ซึ่งได้เคลื่อนตัวสู่อาวไทยในระหว่างวันที่ 3 – 6 มกราคม 2562 และจากอิทธิพลของพายุปาบึกทำให้มีฝนตกต่อเนื่องและเกิดน้ำป่าไหลหลากในเขตพื้นที่ตำบลฉลอง ประชาชนได้รับความเดือดร้อนและถนนในพื้นที่ตำบลฉลองได้รับความเสียหายเป็นจำนวนมาก แต่แผนพัฒนาที่มีไม่ความสอดคล้องกับรายละเอียดโครงการถนนที่จะดำเนินการซ่อมแซม/ปรับปรุงและฟื้นฟูฯ ที่ทั้งในส่วนของชื่อโครงการ, วัตถุประสงค์, เป้าหมาย (ผลผลิตของโครงการ), ปีงบประมาณและวงเงินงบประมาณ จึงมีความจำเป็นที่จะต้องมีการเปลี่ยนแปลงแผนพัฒนาท้องถิ่นเพื่อให้สอดคล้องกับโครงการที่จะดำเนินการ โดยอาศัยระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 และที่แก้ไขเพิ่มเติมถึงฉบับที่ 3 พ.ศ. 2561 
		องค์ประกอบ ประกอบด้วย ลักษณะของแผน วัตถุประสงค์ ขั้นตอนในการจัดทำแผนพัฒนาท้องถิ่น  และประโยชน์ของการจัดทำแผนพัฒนาท้องถิ่น โดยนำเสนอ  ดังนี้
1.1  ลักษณะของแผนพัฒนาท้องถิ่น 
 “แผนพัฒนาท้องถิ่น” หมายความว่า แผนพัฒนาขององค์กรปกครองส่วนท้องถิ่นที่กำหนดวิสัยทัศน์ ประเด็นยุทธศาสตร์ เป้าประสงค์ ตัวชี้วัด ค่าเป้าหมายและกลยุทธ์ โดยสอดคล้องกับแผนพัฒนาจังหวัด ยุทธศาสตร์การพัฒนาขององค์กรปกครองส่วนท้องถิ่นในเขตจังหวัด แผนพัฒนาอำเภอ แผนพัฒนาตำบล แผนพัฒนาหมู่บ้านหรือแผนชุมชน อันมีลักษณะเป็นการกำหนดรายละเอียดแผนงานโครงการพัฒนาที่จัดทำขึ้นสำหรับปีงบประมาณแต่ละปี ซึ่งมีความต่อเนื่องและเป็นแผนก้าวหน้าและให้หมายความรวมถึงการเพิ่มเติมหรือเปลี่ยนแปลงแผนพัฒนาท้องถิ่นสี่ปี
แผนพัฒนาท้องถิ่นจะมีลักษณะเป็นการกำหนดรายละเอียดของโครงการพัฒนาภายใต้ยุทธศาสตร์และแนวทางการพัฒนา ดังนั้นในการจัดทำโครงการให้คำนึงถึงความเป็นไปได้ในการปฏิบัติ โดยคำนึงถึงสถานะทางการคลังของท้องถิ่นและความจำเป็นเร่งด่วนที่ต้องดำเนินการ ทั้งนี้ เพื่อให้แผนพัฒนาสามปี เป็นกรอบในการจัดทำงบประมาณรายจ่ายประจำปีที่ใกล้เคียงความเป็นจริง และในการจัดทำโครงการให้มีการจัดลำดับความสำคัญ ความเร่งด่วนของโครงการกล่าว คือโครงการที่มีผลกระทบต่อความเป็นอยู่ของประชาชนและมีความจำเป็นเร่งด่วนมากต้องนำไปปฏิบัติก่อน

“การแก้ไข”  หมายความว่า การแก้ไขข้อผิดพลาดในแผนพัฒนาหรือแผนการดำเนินงานให้ถูกต้อง โดยไม่ทำให้วัตถุประสงค์และสาระสำคัญเดิมเปลี่ยนแปลงไป	
“ การเพิ่มเติม” หมายความว่า การเพิ่มเติมแผนงาน โครงการที่ไม่มีอยู่ในแผนพัฒนาท้องถิ่นสี่ปีให้ปรากฏไว้ในแผนพัฒนา
“การเปลี่ยนแปลง” หมายความว่า การทำให้วัตถุประสงค์และสาระสำคัญของแผนพัฒนาเปลี่ยนแปลงไปจากเดิม											
1.2  วัตถุประสงค์ของการจัดทำแผนพัฒนาท้องถิ่น
1.2.1  เพื่อกำหนดสภาพการพัฒนาที่พึงประสงค์ เป้าหมายการพัฒนาของ อบต. ตามความต้องการของประชาชน
1.2.2  เพื่อกำหนดแผนโครงการและกิจกรรมการพัฒนา และแก้ไขปัญหาความเดือดร้อนของประชาชนเพื่อนำไปสู่การบรรลุเป้าหมายการพัฒนา
1.2.3  เพื่อเป็นแนวทางในการจัดสรรทรัพยากรและงบประมาณของ อบต.ได้อย่างทั่วถึง เป็นธรรมและเป็นไปตามลำดับความจำเป็นเร่งด่วน
1.2.4   เพื่อใช้เป็นเครื่องมือในการประสานการปฏิบัติการพัฒนากับหน่วยงานอื่น ในพื้นที่
1.2.5   เพื่อให้บรรลุจุดมุ่งหมาย ประหยัด ลดความไม่แน่นอน และเป็นการควบคุมการดำเนินงาน
1.3  ขั้นตอนการเปลี่ยนแปลงแผนพัฒนาท้องถิ่น
	ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น                  พ.ศ. 2548 และที่แก้ไขเพิ่มเติมถึงฉบับที่ 3 พ.ศ. 2561 ข้อ 22 เพื่อประโยชน์ของประชาชน องค์กรปกครองส่วนท้องถิ่นอาจเพิ่มเติมหรือเปลี่ยนแปลงแผนพัฒนาท้องถิ่นได้ โดยให้ดำเนินการตามขั้นตอน ดังนี้
	ข้อ 22/1 เพื่อประโยชน์ของประชาชน การเปลี่ยนแปลงแผนพัฒนาท้องถิ่น ให้เป็นอำนาจของคณะกรรมการพัฒนาท้องถิ่น สำหรับองค์การบริหารส่วนตำบลให้ส่งร่างแผนพัฒนาท้องถิ่นที่เปลี่ยนแปลงให้สภาองค์การบริหารส่วนตำบลพิจารณาตามมาตรา 46 แห่งพระราชบัญญัติสภาตำบลและองค์การบริหารส่วนตำบล พ.ศ. 2537 ด้วย
		เมื่อแผนพัฒนาท้องถิ่นตามวรรคหนึ่งได้รับความเห็นชอบแล้ว ให้ส่งแผนพัฒนาท้องถิ่นดังกล่าวให้ ผู้บริหารท้องถิ่นประกาศใช้ พร้อมทั้งปิดประกาศให้ประชาชนทราบโดยเปิดเผยไม่น้อยกว่าสามสิบวัน นับแต่วันที่ผู้บริหารท้องถิ่นประกาศใช้
1.4  ประโยชน์ของการจัดทำแผนพัฒนาท้องถิ่น
1.4.1  การจัดทำแผนพัฒนาท้องถิ่น เป็นเครื่องมือที่จะช่วยให้องค์การบริหารส่วนตำบลได้พิจารณา อย่างรอบคอบ ให้เห็นถึงความเชื่อมโยงระหว่างแนวทางการดำเนินงานต่าง ๆ ที่อาจมีความ เชื่อมโยงและส่งผลทั้งในเชิงสนับสนุนและเป็นอุปสรรคต่อกัน เพื่อให้องค์การบริหารส่วนตำบล นำมาตัดสินใจกำหนดแนวทางการดำเนินงาน และใช้ทรัพยากรการบริหารท้องถิ่น อย่างมีประสิทธิภาพ  เพื่อให้เกิดประโยชน์สาธารณะสูงสุด 			1.4.2  ทำให้องค์การบริหารส่วนตำบล มีทิศทางการพัฒนาที่ชัดเจน
1.4.3  ทำให้องค์การบริหารส่วนตำบล มีแผนงานโครงการกิจกรรมตามความต้องการของประชาชนในตำบล

1.4.4  ทำให้องค์การบริหารส่วนตำบลใช้แผนพัฒนาเป็นแนวทางในการจัดทำข้อบัญญัติงบประมาณทำให้องค์การบริหารส่วนตำบล  มีการพัฒนาพื้นที่ไม่ซ้ำซ้อนกับหน่วยงานอื่น
1.4.5  ทำให้ได้ทราบล่วงหน้าว่าจะดำเนินการอะไรบ้าง  เพื่อประชาชนได้ข้อมูลในการติดตามและตรวจสอบการดำเนินงานขององค์การบริหารส่วนตำบลให้เป็นไปด้วยความถูกต้อง โปร่งใส
1.4.6  สามารถวางแผนการทำงานได้ล่วงหน้า ทำให้เกิดประสิทธิภาพมากยิ่งขึ้น ความผิดพลาดในการปฏิบัติงานก็จะลดน้อยลง

